INSPIRERET AF EN SAND HISTORIE
Fritz, det er slut! Du bliver diskvalificeret!
En! To! Tre!
Få ham ud af hjørnet.
Er du okay? Skal jeg ringe med klokken?
Jeg brækker den! Jeg knækker halsen på ham!
En! To! Tre!
Det er slut! Fritz, slip ham.
Halløjsa! Hej, Kevin. Hej, David.
- Du moste ham, far. - Det gjorde jeg nemlig.
Kevin har mig i Jernkloen! Du er blevet stærk.
Det er pænt af jer at komme for en gangs skyld. Så du det?
Ikke på vilkår, men det lød, som om folk var vrede på dig.
Det er også meningen.
Hvad er det, der er koblet til vores hjem?
- Kan I lide den? - Den er fantastisk, far.
Jack, hvor er vores bil?
Jeg fik gutterne til at bytte den ud under showet.
Hvad tænker du på? Det har vi da ikke råd til.
Hør nu på mig. Jeg talte med promotoren.
Han sagde, jeg skulle gebærde mig som en stjerne og leje en Cadillac.
Jeg vil ikke vide, hvad den har kostet.
- Hvad har den kostet? - Det skal nok gå, Dottie.
Jeg er lige straks i mål.
Vi må have et rigtigt hus, hvor drengene kan vokse op.
Hvordan får vi et hus ved at brænde en masse penge af?
Den eneste måde at besejre det her på -
- er ved at være den hårdeste, den stærkeste og mest succesrige.
Ved at gøre det hele selv. Og jeg skal nok få os i mål.
Når jeg bliver NWA-verdensmester i sværvægt, kan intet mere røre os.
Forkynd mig din godhed, thi jeg sætter min lid til dig.
Vis mig den vej, jeg skal gå, thi jeg vier mit liv til dig.
Vi har været et helvede igennem, men alt det lægger vi bag os nu.
- Lad os løbe en tur. - Løbe en tur?
- Kom nu. - Nej, jeg vil ikke.
Folk har altid sagt, min familie var forbandet.
Vi talte aldrig om det. Jeg ved ikke, om vi brødre troede på det, -
- men vi var forfulgt af uheld.
Mor forsøgte at beskytte os med Gud, far med wrestling.
Vi skulle være de hårdeste, de stærkeste og mest succesrige.
Så ville intet kunne røre os.
Jeg troede på ham. Det gjorde vi alle sammen.
Vi elskede vores far, og vi elskede wrestling.
Sådan skal det gøres!
Sådan skal det være! Sådan, Kevin!
Han blev fældet!
Forsvind, eller jeg indstiller pensionisttilværelsen!
En! To! Tre!
Mine damer og herrer, vinder og ny texasmester i sværvægt:
Kevin Von Erich!
Tillykke, knægt. Godt gået. Det her er kun begyndelsen.
I morgen skal du knokle videre som aldrig før. Jeg er stolt af dig.
- Godmorgen. - Godmorgen, min dreng.
- Bukser på, David. - Jeg kunne ikke finde dem.
De er til vask. Michael, træk vejret. Du spiser som en forslugen køter.
Hvis jeg ikke spiser hurtigt, tager de maden fra mig.
Mike, du skal vægttræne noget mere. Du skal have styrke i de arme.
- Jeg passer på dig, Mikey. - Det kan du ikke altid gøre.
Knægten er ikke i stand til at forsvare sig selv.
Måske er jeg ikke den stærkeste, men jeg er den, der kan spise mest.
Det er ikke for sjov. Kerry skal lige straks til OL.
Kevin er NWA-texasmester. David debuterer snart i ringen.
Du må til at overveje, hvad du vil være.
Kerry er min yndlingssøn efterfulgt af Kev, David og Mike, -
- men den rangliste kan ændres. Alle kan arbejde sig op eller ned.
Løft den højere op.
Sådan. Og så... For helvede, Mike!
David, jeg skal skide.
- Skynd dig lidt. - Hold nu kæft! Lige et øjeblik!
David!
Kom ind.
- Mor? - Hej, Kevin.
- Må jeg tale med dig om noget? - Det har du dine brødre til.
- Det ved jeg godt, men... - Jeg vil ikke komme for sent.
Far er for hård ved Mike. Du må sige noget.
Det er mellem dem. Gør dig nu klar. Vi kører om et kvarter.
Det var fedt. Vi ses.
- Hvordan gik orkesterprøven? - Den gik fint, mor.
- Skal vi ikke have nogle burgere? - Vi har mad i køletasken.
- Kerry ville have givet mig burgere. - Jeg skal nok købe en til dig.
Hej, Kevin!
Vi står her med texasmesteren i sværvægt, Kevin Von Erich.
Han stiller op i tag-team-kamp mod Gino Hernandez og Bruiser Brody, -
- men hans makker er fortsat en gåde.
Det er nemlig rigtigt, Bill. Jeg har en besked til Gino.
Du har ladet kæften løbe alt, alt for længe, men det stopper nu.
Jeg har noget ganske særligt i ærmet til dig, kammerat.
- Kan vi tage den igen? - Ja, vi tager den fra toppen.
- Klar? - Ja.
Vi står her med texasmesteren i sværvægt, Kevin Von Erich.
Han stiller op i tag-team-kamp mod Gino Hernandez og Bruiser Brody, -
- men hans makker er fortsat en gåde.
Det er nemlig rigtigt, Bill. Jeg har en besked til Gino.
Du har ladet kæften løbe om min familie alt for længe, -
- så jeg har noget ganske særligt i ærmet til dig.
- Det bliver ingen... Pis. - Vi tager det igen.
- David, hold op. - Jeg sagde ikke noget.
Vi står her med texasmesteren i sværvægt, Kevin Von Erich.
Han stiller op i tag-team-kamp mod Gino Hernandez og Bruiser Brody, -
- men hans makker er fortsat en gåde.
Det er nemlig rigtigt, Bill.
Jeg har forberedt noget særligt, som hjemmepublikummet vil elske.
Lad mig lige sige en ting. Gino, du har ladet kæf...
Ladet kæ... Ladet kæt...
Pis. Undskyld. Hvis det er så nemt, så gør du det.
Gerne, men det ville ligesom spolere overraskelsen.
Du er ingen hjælp. Gå ud.
- En gang til? - Ja.
Jeg går hårdt til dig, inden jeg henter Gino ind.
Giv ham et bodyslam og et elbowdrop.
Han presser dig ud i hjørnet, og så kommer jeg farende.
Jeg kravler op i tovene og laver en crossbody på dig.
Og så dropkicket og Kloen.
Har du øvet den med din far? Bare du ikke spolerer min frisure.
Sådan, David. Velkommen i cirkus.
Gino sparker ham væk.
David bliver skubbet ud i hjørnet, og så kommer Brody stormende.
Han rammer ikke, men vakler ud langs siden.
Kevin kravler op i tovene. Brody er omtåget.
En flyvende crossbody slår Brody i gulvet.
Brødrene gør klar til et dobbelt dropkick. Fantastisk!
Det er lige, så taget løfter sig. Kan I høre publikum?
Og her kommer Jernkloen, hans fars berygtede signaturgreb.
Han sætter den lige i masken på Gino. Se engang.
Gino må overgive sig, og Von Erich-brødrene vinder!
Tag jer i agt, NWA. David og Kevin Von Erich er her!
- Vil du stile den til Emily? - Selvfølgelig. Tak, fordi I kom.
- Tusind tak. - Kom igen i næste uge.
Jeg smutter.
Hej, Kevin.
- Må jeg få din autograf? - Ja, selvfølgelig.
Skal du ikke spørge, hvem du skal stile den til?
- Nå jo. - Jeg hedder Pam.
Pam.
Så skal du sige: "Hyggeligt at møde dig, Pam."
Nå ja, undskyld.
- Hyggeligt at møde dig, Pam. - I lige måde, Kevin.
- Skal min bror også skrive? - Nej, bare dig.
Nå, okay.
Har dine forældre ikke lært dig at stille spørgsmål?
Om hvad?
Det kunne være: "Hvem skal jeg stile den til?"
Eller...
"Må jeg byde dig på en drink en dag, Pam?"
- Inviterer du mig ud? - Gør det endelig mere pinligt.
Det må du undskylde.
Jeg vil rigtig gerne gå ud med dig. Jeg er bare aldrig blevet spurgt før.
Forhåbentlig går det godt, og så får andre aldrig mulighed for at spørge.
Godmorgen.
- David er dygtig. - Det er han.
Vi har fået lørdagens seertal. De højeste nogensinde.
Og ESPN har ringet.
De tilbyder os at komme på landsdækkende lørdag aften.
Storartet nyhed. Giv mig detaljerne.
Der er gode penge i det. Vi får reklameindtægter -
- og kan tiltrække større navne.
Men hvis vi kan bryste os af en verdensmester i sværvægt, -
- kan vi blive wrestlings største organisation.
Vi skal nok få en verdensmester i sværvægt. Det kan jeg love dig.
Gå videre med det.
- Værsgo. - Tak.
- Er du så berømt overalt? - Nej, ikke overalt.
Jeg har i hvert fald ikke ret mange fans i Missouri.
- Rejser du meget? - Ja, vi er tit på landevejen.
Men det behøver vi ikke mere nu, hvor showet går så godt.
Hvad drømmer du om her i livet, Kevin Von Erich?
Flere spareribs.
Jeg vil være verdensmester i sværvægt.
Det må du forklare for mig. Er det hele ikke bare fup?
Fup? Det, vi laver, er overhovedet ikke fup.
Okay, all right, ikke fup.
Aftalt spil? Indstuderet?
I enhver branche avancerer man på baggrund af sine præstationer.
Et bælte som mit texasmesterskab er egentlig bare en forfremmelse.
Promotorerne rykker en op, hvis man gør det godt.
Og når man toppen, bliver man verdensmester som belønning, -
- fordi man er den bedste målt på sine evner og publikums respons.
Er det det eneste, du drømmer om?
Selvfølgelig ikke.
Jeg vil være sammen med min familie, med mine brødre.
Hvor kært. Hvad kan du lide at lave sammen med dine brødre?
Alt muligt. Det ved jeg ikke.
Bare vi er sammen, kan det være hvad som helst.
- Hvad med dig? - Jeg vil være dyrlæge.
Jeg vil have børn, min egen praksis og en mand, der accepterer det.
- Ville du acceptere det? - Det kan du fandeme tro.
Vi kunne blive et superpar og have vores egen ranch, -
- hvor alle mine brødre og deres familier også kunne bo.
Du har ældstebrorsyndrom. Du vil gerne tage dig af alle.
Måske, men jeg er nu ikke den ældste.
Da jeg var fem, døde min storebror, Jack Junior.
Gud, det er jeg ked af.
Det gør ikke noget. Jeg tænker ikke rigtig på det længere.
Hvordan var det?
Det var mærkeligt. Pludselig...
...havde jeg ham bare ikke at lege med mere. Så nu er jeg ældst.
Så må jeg have næstældstebrorsyndrom.
Det gør mig frygtelig ondt.
Det er en del af slægtsforbandelsen.
- Hvad er det? - Det er bare gas.
Har du virkelig aldrig hørt om Von Erich-slægtens forbandelse?
Det er en tosset historie.
Min far tog navneforandring til Von Erich, min farmors pigenavn.
Hendes familie var forfulgt af tragedier, så da min bror døde, -
- begyndte folk at sige, at det var en forbandelse.
Men det tror jeg ikke på. Det var bare sort uheld.
Jeg tror ikke på forbandelser, og jeg tror ikke på held.
Jeg tror på, vi skaber vores eget held.
Så er du heldig.
- Kev. - Hej, far.
Kom her. Kom og sid ned.
Jeg har en stor nyhed til dig.
Jeg har booket Harley Race til The Sportatorium.
Du skal dyste mod verdensmesteren i sværvægt.
Det er løgn. Tager du gas på mig?
Det bliver ikke en titelkamp, -
- men hvis du giver ham klø og viser, hvad du kan, -
- bliver du den førende bejler til en kamp om verdensmesterskabet.
Tak, far. Jeg skal nok gøre dig stolt.
Jeg har altid drømt om at få det bælte i hus, -
- men NWA lod mig aldrig få en chance.
Jeg var tæt på mange gange, men de berøvede mig den altid.
Nu har du muligheden. Du kan blive den, der får den i hus.
Ja, far.
Jeg er den firdobbelte verdensmester i sværvægt.
Jeg, Harley Race, er den sande verdensmester i sværvægt.
Ikke en plasticdukke som alle jer, der går og fører jer frem.
Der er et hav af stoddere, der går og bralrer op om, -
- at de er den bedste.
Ric Flair, Dusty Rhodes, -
- Tommy Rich eller en af Von Erich-barnerøvene.
Det her bælte er det eneste bevis for, hvem der er den bedste, -
- og det er mig.
Verdensmesteren i sværvægt, Harley Race.
Mine damer og herrer, velkommen til en aften med VM-wrestling på ESPN.
Vi skal til en stor begivenhed.
NWA-verdensmester i sværvægt, Harley Race, -
- skal møde texasmesteren, Kevin Von Erich.
Så er vi i gang. Stemningen er i top her i Dallas, Texas, -
- hvor Kevin Von Erich skal møde sin hidtil største udfordring, -
- den firdobbelte verdensmester, den uforlignelige Harley Race.
Det er et stort øjeblik for Von Erich-familien.
Der er 3500 tilskuere i hallen, og kampen transmitteres til 62 lande.
Alle følger med i denne dyst.
Det er ikke en titelkamp, så bæltet skifter ikke hænder, -
- men det er Kevins mulighed for at bejle til en kamp om det.
De går i clinch. Harley Race presser Kevin ud i hjørnet.
Et drøjt hug i mellemgulvet slår luften ud af ham.
Ikke nogen god start for den unge mand.
Et hårdt rygstød sender Kevin i gulvet.
Et voldsomt slag, men Kevin blokerer og giver igen. Og igen.
Og igen. Harley Race er hårdt ramt.
Kevin tager tovene til hjælp, men mesteren viger ikke.
Kevin prøver igen -
- og fælder det gamle egetræ med en flying clothesline.
Mesteren rejser sig igen, så Kevin tyr til et bear hug -
- og forsøger at lave et belly-to-back suplex.
Et stød under bæltestedet. Det så kamplederen vist ikke.
Et beskidt kneb af Race, der vil have overtaget igen.
Nu får du en flyvetur!
Han kaster Kevin ud over tovene og direkte ned på betongulvet.
Nådesløse Race griber Kevin i et suplex. Det gør han vel ikke?
Jo! Et standing suplex sender Kevin Von Erich direkte i betonen.
Kevin er lammet, og tilskuerne er chokerede.
Kevin bevæger sig ikke.
Harley Race går tilbage i ringen.
En!
To!
Tre!
Fire!
Fem!
Seks!
Syv!
Otte!
Ni!
Det er utroligt, hvad den mand kan holde til.
Han er kommet så langt og har ofret så meget, -
- og nu er han tilbage i ringen mod Harley Race.
Et spark i ribbenene! Det må have gjort nas.
Det ses, hvorfor Harley Race er vor tids altoverskyggende mester.
Kevin gisper efter vejret, mens Race forbereder et nyt suplex.
Men Kevin slipper fri, og et knæ sender mesteren i måtten.
Han er tilbage i kampen -
- og udnytter tovene til et stort splash. En. To.
Race stikker Kevin i øjnene, og kamplederen påtaler det.
Men Race kyler ham ud! Det må få ham diskvalificeret.
Klokken lyder, og tilskuerne buher. Det blev ikke en god afslutning.
Vinder qua diskvalifikation: Kevin Von Erich.
Her kommer David Von Erich!
Forsvind med dig!
Du kan lige vove på at træde herind igen, Harley Race!
Forsvind med dig! Vi vil ikke have dig her!
Harley Race...
Din kryster.
Du var bange for, jeg ville mule dig.
Så derfor...
Harley Race, i aften -
- har vi vist dig, hvad vi duer til.
Du kom anstigende i vores hal foran vores fans, -
- og min bror gav dig en god gammeldags texansk røvfuld.
Du er fortid, kammerat. Vi er sportens fremtid.
Så stik du bare af. Vi har alle sammen set dig.
Og vi skal nok fange dig, -
- uanset om du tør komme tilbage, eller vi skal finde dig i Missouri.
Min bror fortjener revanche, og han er klar når som helst -
- til at dyste om titlen som verdensmester i sværvægt.
Du var længe om at rejse dig.
Jeg er aldrig røget så hårdt i gulvet før.
- Du må bare bide det i dig. - Det ved jeg godt.
Det var ikke meningen, han skulle kyle mig ud af ringen.
Der var ikke noget at gøre. Jeg kunne ikke bevæge mig.
Det er sådan, de sætter en på prøve.
- Får jeg revanche? - Selvfølgelig.
Vi får se. De svin vil bruge enhver undskyldning for at undgå det.
Men jeg skal nok være efter dem.
David, flot mikrofonarbejde. Virkelig flot.
Du skal ud på landevejen, så du kan få mere eksponering.
Hør her. Far nedtoner det for ikke at skuffe dig, men du var fantastisk.
- Hvorfor lod du mig ikke tale? - Du talte jo ikke.
Du skulle have ladet mig tale.
Undskyld, Kev. Jeg ville bare hjælpe.
Smil nu, mand. Du har lige besejret verdensmesteren.
Okay, Kerry, kom så.
Jeg mener, vi værner om de olympiske leges principper.
Vi forbryder os ikke mod dem. Det er bydende nødvendigt, -
- at vi og andre nationer, der tror på frihed og menneskerettigheder, -
- giver vores synspunkt utvetydigt til kende.
Det går ikke an at blåstemple Sovjetunionens regering, -
- der har sendt 105.000 svært bevæbnede invasionstropper -
- ind i det fredselskende, uskyldige land Afghanistan.
Forhåbentlig vil nationens taknemmelighed delvist opveje -
- det offer, I må bringe ved ikke at deltage i sommer-OL i Moskva.
Jeg kan endnu ikke sige, hvilke andre nationer der udebliver, -
- men vores udebliver.
VELKOMMEN HJEM KERRY
Kerry!
Velkommen hjem, Kerry.
- Jeg er ked af, det glippede, far. - Det er jeg også.
- Hej. - Hej, mor.
Hej, drenge. Mikey, du er blevet stor.
Klar!
Du er den hurtigste i familien, Kev. Dig er der ingen, der kan fange.
Han skal fældes, før han når op i fart.
Blå 82!
Sådan skal det gøres.
Du skal kaste dig efter den, Mike. Tag dig nu sammen.
Se nu der! Du er delstatens bedste linebacker, Kerry!
UT's coach ringede og spurgte, -
- hvorfor delstatens bedste linebacker sidder på bænken.
Du, Pam? Skal jeg skænke lidt mere limonade til dig?
Ja tak, Mike.
Hold godt fast på hende, knægt.
Ellers er der en anden, der snupper hende.
Jeg så det nye show, far. Det var fedt.
Du klarede dig flot mod Harley, Kev. Hvornår er der revanchekamp?
- Vi har ikke hørt noget endnu. - Jeg arbejder på sagen.
Det ser fedt ud med alle de nye kameravinkler, ikke?
Det handler om wrestling, ikke kameravinkler.
Jeres bror mulede verdensmesteren på landsdækkende fjernsyn.
- Hvordan går det med musikken, Mike? - Hvad spiller du?
Alt muligt. Bratsch, klaver og et par andre instrumenter.
- Musikalsk ligesom sin far. - Er far musikalsk?
Da jeg mødte jeres far, spillede han klassisk klarinet -
- og havde et musikstipendie til universitetet.
Men det droppede han for at spille football.
Jeg mente ikke, der var fremtid i musikken, så jeg valgte sport.
Han spillede den smukkeste musik for mig, da vi var unge.
Et velafrundet menneske ulig nogen anden, jeg havde mødt.
Pjat med dig.
Det har jeg ikke fået sagt.
Jeg spiller i en kvartet med nogle fra skolen, -
- og vi har faktisk fået et gig.
Hvor fint. Hvornår?
Jo, altså, det er i aften. På UT Dallas.
Nej. Du er for ung til at være på et campus en lørdag aften.
Kev turnerede allerede som 17-årig.
Det var arbejde. Din mor har sagt nej.
Det her er også arbejde. Vi får penge for det.
- Vi kan køre ham derhen. - Ja. Og hjem igen bagefter.
- Klart. - Nej. Svaret er nej.
Duk dig.
Pas på.
Skål.
Han kan det gylle.
5, 6, 7, 8, 9, 10!
Se lige mine smukke brødre.
- Der er krudt i ham. - Ja, Kerry går til den.
Det er godt, han får afløb for det.
Hvad synes du så? Vi fylder meget.
Jeg elsker din familie, Kev.
- Gør du det? - Ja.
- Er det okay? - Ja.
Hør, har du nogensinde ...?
Hvorfor? Ville det være et problem?
- Nej, overhovedet ikke. - Hvad er det så?
Jeg har bare...
- Har du aldrig? - Ikke aldrig-aldrig.
Kevin, hvor er du sød.
En! To! Tre!
Han gjorde det!
Ric Flair har netop besejret NWA-verdensmester Harley Race!
Der står det. Ric Flair er ny...
- Kerry. - Ja, far?
Med hensyn til din fremtid, så burde du overveje wrestling.
Selv wrestlede jeg kun for at brødføde jer, -
- og jeg håbede, I ville vælge noget andet.
Men du er blevet berøvet OL, ligesom jeg blev berøvet football.
Verden berøver os hele tiden, så nu vil jeg give igen.
Og jo flere vi er, jo bedre.
Derfor synes jeg, du skal med dine brødre i ringen.
Ja, far. Det vil jeg rigtig gerne.
- Det er jeg glad for at høre. - Tak.
Så må vi i gang med træningen, lillebror.
Han mulede Terry Funk i St. Louis. Han bliver verdensmester en dag.
Mere pres på. Sådan her. Kan du mærke det?
Du er nødt til at lære det.
Freebirds, lige siden jeres debut i WCCW -
- har I løjet og snydt jer til sejr.
I vil gøre det til Georgia mod Texas, men det er skarn mod anstændighed.
Vi er her for at genrejse det wrestlingforbund, -
- vores far har bygget med sine bare næver.
Næver, der er gået i arv til os, og som vil straffe jer med Jernkloen.
Velkommen til WCCW, -
- den eneste wrestlingorganisation, der transmitteres til hele verden.
Til venstre for mig, med en samlet kampvægt på 336 kilo, -
- fra Badstreet i Atlanta, Georgia:
De regerende NWA-verdensmestre i seks mands-tag-team, -
- The Fabulous Freebirds!
Og udfordrerne fra Denton, Texas -
- med en samlet kampvægt på 313 kilo:
Kevin, Kerry og David Von Erich!
Det er et blodbad. Gordy kikser og giver sin makker en albue.
Kerry flyttede sig i sidste sekund. Nu er helvede brudt løs.
Kevin kaster Michael Hayes ud gennem tovene.
Kamplederen beordrer Kevin tilbage i hjørnet.
Nu er de to mand om Kerry, men Kerry kyler Buddy ud.
Kerry laver en crossbody, men Terry Gordy griber ham.
David sætter et dropkick ind, så Kerry lander på Gordy.
Og dermed er det forbi! Von Erich-brødrene har vundet!
Vindere og nye NWA-verdensmestre i seks mands-tag-team:
Kevin, Kerry og David Von Erich!
I gjorde det!
Freebirds!
I aften fik I min families styrke og udholdenhed at mærke.
Her er en besked til Sam Muchnick og til alle andre territorier i NWA.
WCCW er de bedste i branchen.
Von Erich-familien er de bedste i branchen.
Og vi kommer efter jer.
Fritz, du udfordrer NWA's direktør på direkte tv. Det er modigt gjort.
Det er nødvendigt, Bill. Jeg vil vie mit liv til at sikre, -
- at David Von Erich bliver den næste NWA-verdensmester i sværvægt.
Og derefter mine andre sønner. Først Kevin, så Kerry og så Mike.
De skal alle sammen komme til at løfte verdensmesterbæltet, -
- for Von Erich-familien er og vil til evig tid være -
- den største familie i wrestlingens historie.
Tillykke, drenge.
- Han mente nok ikke mig først. - Far laver ikke den slags fejl.
Er der et problem?
Nej, far.
Drenge, jeg har godt nyt.
Vi får langt om længe en VM-titelkamp mod Ric Flair.
Og de vil have, det skal være dig, David.
Du skal ikke kigge på din bror. Det er dit øjeblik, din mulighed.
Du er blevet valgt, og du har fortjent det.
Du skal på landevejen og tilsvine Flair det næste halve år.
Derefter rejser du til Japan. Du må og skal have succes i Japan.
Kampen mod Flair skal stå til maj på Texas Stadium.
- Er du parat til det? - Selvfølgelig er jeg det.
Jeg elsker dig, far.
Jeg elsker også dig. Jeg har ventet på det bælte hele mit liv.
Vi har oplevet en del modgang, men jeg ved, at hvis du præsterer, -
- så er titlen vores.
Det her var ikke sket uden jer to. I har gjort jeres bror bedre, -
- og jeres samlede indsats har ført ham til tops.
Hold dampen oppe. Ingen ved, hvornår jeres mulighed kommer.
Ja, far.
Skidegodt, David!
Tillykke med jer.
Jeg elsker dig, brormand.
Har du allerede fået for meget?
Hvem er det?
- Brormand, er du okay? - Ja ja.
Det er bare lidt mavekramper.
Du godeste. Du er nødt til at gå til lægen.
- Nej, jeg har det fint. - Du har det ikke spor fint.
Det er bare en bacille, jeg har reddet mig på landevejen.
Du går for hårdt til den. Du er også nødt til at hvile dig.
Jeg er lige straks i mål.
Tror du, der falder ro på, når du bliver verdensmester?
Jeg har det fint, Kev. Jeg er bare syg.
Jeg synes ikke, du skal tage til Japan i næste uge.
Okay, så siger vi det.
Du, Dave?
Jeg vil bare sige, -
- at jeg havde det svært med, at du sprang mig over.
Det forstår jeg godt.
Jeg blev temmelig vred.
Ikke på dig, men på hele situationen.
Det var ikke engang, fordi jeg var så sulten efter det.
Jeg elsker bare at være sammen med jer.
Det er det eneste, der betyder noget for mig.
Du har været gift i to timer, og du har allerede mistet gejsten.
Måske.
Det bliver nu meget rart at kunne fokusere på min familie.
- Familie? - Vi måtte have et hastebryllup.
- Din listige hund. - Sig det ikke til nogen.
Det gør mig bare så glad at høre.
- Skal jeg være onkel? - Nemlig.
- Tillykke. Nu skal der danses. - Lad mig lige gøre dig i stand.
Hvor er hun smuk, når hun gør lidt ud af sig selv.
De er et nydeligt par. Ligesom et andet par, jeg kendte engang.
Skal vi gå en tur, Dottie?
Lidt luft ville gøre godt.
Vi kunne jo udnytte, at der ikke er nogen drenge i huset.
Og jeg behøver ikke længere være nervøs for, at du gør mig gravid, -
- din avlshingst.
Far?
Hvad er der i vejen?
David.
Hvad er der sket?
Han er død på sit hotelværelse i Japan.
En bristet tarm.
Hvordan kunne det gå til?
Tag solbrillerne af.
Alle sammen. I skal ikke gemme jer.
Og jeg vil ikke se nogen tårer.
Vorherre har besluttet at kalde David til sig. Det må vi acceptere.
På 25 år levede han et liv på 75 år.
Kev, du må undskylde, jeg sender det her der hjem til.
Jeg kan ikke huske din nye adresse.
Jeg savner dig. Du må tage med næste gang. Her er virkelig vildt.
Nogen bad om min autograf i den tro, at jeg var dig.
Det gjorde mig så glad.
Jeg når sikkert hjem, inden du får det her, -
- men jeg havde lyst til at skrive.
Vi ses snart.
Kom, skat.
Jeg er her, hvis du har brug for at snakke.
Det går.
Det er svært at se klart i denne mørke stund...
men vi må ikke lade tragedien definere os.
Vores værd vil blive målt på vores adfærd i modgang.
Davids titelkamp mod Ric Flair er en enestående mulighed.
Vi har stadig en chance for at tage verdensmesterskabet, -
- hvis en af jer vil træde i hans sted.
Alt, hvad vi har arbejdet for, står og falder med det her.
Jeg gør det. Jeg kan godt.
Det kan jeg også.
- Kerry, jeg skal nok. - Jeg er klar. Jeg vil gerne.
- Det bør være min kamp. - Jeg har også fortjent den.
Drenge, det er en svær beslutning.
Du er den ældste, Kev, men Kerry har fået mere omtale.
Vi slår om det. Det er den eneste fair måde at afgøre det på.
Krone for Kerry, plat for Kevin.
Her kommer udfordreren. Texas Stadium, tag godt imod -
- The Modern Day Warrior, -
- Kerry Von Erich!
35.000 mennesker er samlet for at mindes David Von Erich -
- og heppe på hans bror Kerry.
Ric Flair kan ikke rigtig få fat, -
- men den regerende mester er altid favorit i disse kampe.
Flair forsøger sig med et stepover, men Kerry får ham slået væk.
Flair bruger tovene og prøver at kaste Kerry.
Men Kerry griber ham i en backslide. En! To! Tre!
Og der går drømmen i opfyldelse. Kerry Von Erich er verdensmester.
Han vinder for sin bror David, sin far, Fritz, og hele familien.
Vinder og ny verdensmester i sværvægt:
Kerry Von Erich!
Hej. Jeg vidste ikke, du stadig var her.
Jeg skulle lige hjælpe far. Jeg er på vej hjem.
Hvordan har du det?
Jeg har svært ved at falde ned.
Det tror jeg gerne.
Jeg kan slet ikke fatte, det endelig er i vores familie.
Jeg tror, jeg kører mig en tur.
Kør forsigtigt.
- Du, Ker? - Ja?
Du var drøngod i dag.
Tak.
Er det hele korrekt?
Hans efternavn bliver faktisk Adkisson. Det er mit fødenavn.
- Har De Deres dåbsattest med? - Ja, det har jeg.
Jeg retter det straks og vender tilbage.
Er du sikker på det?
Nej, men jeg tror, det er tryggere for ham.
- Det har intet med navnet at gøre. - Det ved jeg godt.
Ikke krydse fødderne.
Ret dig op! Brug din højde!
Det får du ikke noget ud af. Drej den en omgang mere.
Headlock.
Stram til. Der må ikke være nogen åbninger.
Flyt hofterne. Flyt fødderne.
- Flyt nu de fødder! - Sådan her?
Det var bedre.
Det går fint, Mike. Bare bliv ved.
Michael Von Erich virker tændt på denne kamp.
Dav, doktor. Hvordan gik det?
Vi har opereret hans skulder, men der opstod komplikationer.
Mikes temperatur steg voldsomt. Den var knap 42 grader i to timer.
Vi tror, han fik toksisk chok-syndrom.
Jeg er bange for, at Mike er gået i koma.
- Af en skulderoperation? - Det sker ganske sjældent.
Vi kan desværre kun vente og bede til, at han klarer den.
Hvorfor sker det her for os?
- Hvorfor bliver det ved? - Skat, kom nu til dig selv.
Men det bliver jo ved. Det har fået overtaget.
Det var en forfærdelig ulykke, ikke andet.
- Han skulle aldrig have kæmpet. - Det er ikke din skyld.
Hvis det er nogens skyld, er det din fars, ikke din.
- Jeg skulle have stoppet ham. - Hvad kunne du have gjort?
Den mand er umulig at tale til fornuft.
Skat, jeg skal på arbejde, og jeg kan ikke berolige ham.
Gider du tage ham?
- Jeg kan ikke. - Bare indtil din mor kommer.
- Jeg kan ikke. - Kevin...
Kevin, kom nu.
Undskyld.
Så så.
Tak, fordi I ville komme, og tak for al jeres støtte.
Mike, har du det okay?
Ja.
Vi er bare glade for, at Mike klarede den.
Det viser, hvilken fighter han er.
Efter at have mistet David er det ubærligt at tænke på, -
- at vi også nær havde mistet Mike.
Jeg er rørt over...
...at min familie er hos mig hele vejen, og...
...at I har sendt blomster.
Jeg er dybt taknemmelig.
Hvordan er udsigten til, at du vender tilbage til ringen?
Jeg skal nok vende tilbage.
Snart. Ja, snart.
Mike er en større fighter, end folk er klar over.
Han er snart tilbage i ringen.
- Værsgo. - Tak.
Det er mit barndomshjem. Jeg har selv malet det.
Hvorfor har du aldrig fortalt det?
Jeg havde mine grunde, men jeg har glemt dem igen.
Jeg er bange, mor.
Gud elsker dig, Michael. Der er intet at være bange for.
Jeg er ikke David.
Hvad?
Alle vil have, jeg skal være David, men jeg kan ikke erstatte ham.
Kom så!
Jeg kan se, hvor ondt det gør. Det her kommer til at tage tid.
Jeg er klar. Forfra.
Måske er det Gud, der siger, du skal sætte farten ned.
Måske skal du noget andet.
Hvorfor? Så du kan være den eneste bror tilbage i ringen?
Så du kan få al fars opmærksomhed?
Jeg kan da ikke kæmpe alene.
Kom nu! Kom nu!
Du kan ikke bare lade som ingenting, Kerry.
Vil du ind igen? Så rejs dig op.
Vil du ind igen, så rejs dig op.
Rejs dig op!
Undskyld, hvis jeg gør jer kede af det, -
- men jeg er på vej til et bedre sted.
Doris, vi må afsted.
Jeg kan ikke tage den på.
Alle vil genkende den.
Jeg kan ikke.
Jeg må have en ny kjole.
Søde ven, hør nu her.
Alle her elsker dig. De er ligeglade.
Doris...
Vi elsker dig alle sammen.
Kom så.
Vi er samlet her i dag -
- for at stede vores søn til hvile.
Michael Brett Adkisson, -
- min søde, dejlige dreng.
Han var kærlig, sjov -
- og helt igennem god.
Kommer du hjem i aften?
Det ved jeg ikke. Det er ikke sikkert.
Jeg ved godt, hvor ondt det gør, og jeg prøver at være tålmodig, -
- men det her fungerer ikke for mig.
Det ved jeg godt.
Kom nu bare hjem. Kom og vær hos os.
Jeg vil ikke have, han skal få den. I må ikke blive smittet med den.
- Det kan du ikke mene. - Undskyld. Undskyld.
- Kom nu hjem. - Det kan jeg ikke.
Folk har altid sagt, min familie var forbandet.
Det lod dog ikke til at bekymre min far.
Han sagde, at så længe vi var de hårdeste, de stærkeste, -
- de mest succesrige og de allerbedste...
...så kunne intet røre os.
Hurtigere!
Og jeg troede på ham.
Hurtigere!
Det gjorde vi alle sammen.
Denne kamp går til one fall, -
- og den gælder NWA's verdensmesterskab i sværvægt.
Ric, der tales ivrigt om, at du har været meget imod -
- at skulle forsvare din titel mod Kevin Von Erich.
Det er umådeligt svært at være ydmyg, -
- når man ser ud som Ric Flair.
Forstår du, forskellen på mig og de andre såkaldte stjerner er, -
- at jeg er skræddersyet fra isse til fod.
Det er derfor, jeg har det største hus på den største bakke -
- i den største del af byen.
Det er derfor, min jakke har kostet 800 dollars, -
- og din las er en skændsel!
Det er derfor, jeg går med øgleskindssko og Rolex-ur -
- og kører i en kæmpe limousine -
- fyldt med 25 kvinder, der bare venter på, jeg skal råbe:
Wooh!
Men nu til livets mindre kønne kendsgerninger.
Kevin, din far og de høje herrer har beordret mig her til Dallas, -
- hvor sportsudøverne ikke duer til en skid.
Jeg er verdensmester i sværvægt, -
- fordi jeg er den største og sejeste wrestler, der findes.
Jeg har blødt og svedt for min titel, -
- og den skal ingen fars dengse tage fra mig!
Det her er professionel wrestling, -
- den mest udmarvende af alle sportsgrene.
Jeg er blevet stukket ned, slået med stole -
- og tævet af Gud og hvermand. Jeg hverken hyler eller mukker.
Jeg klør på. Det korte af det lange er...
- Du benægter... - Nu er det mig, der taler.
Hvis du gerne vil tale med mig, så hør efter, når jeg taler.
Det korte af det lange er, -
- at hvis man er en mand, tager man det sure med det søde.
En rigtig mand lægger sig aldrig. Han bliver bare stående.
Det er derfor, jeg er verdensmester i sværvægt.
Og jeg kan mule Kevin Von Erich eller enhver anden Von Erich -
- selv på mit livs sløjeste dag.
Kom så an, fars dengse!
Her kommer Kevin, der på kun få måneder -
- er blevet den førende bejler til sværvægtsverdensmestertitlen, -
- som aldrig blev erobret af hans far, Fritz Von Erich.
En! To! Tre!
Hold så op, Kev.
Slip ham, Kev. Hold så op!
Ring med klokken!
Vinder qua diskvalifikation -
- og fortsat verdensmester i sværvægt: Ric Flair!
Kevin Von Erich er blevet diskvalificeret.
Hvad fanden skete der?
Jeg ved det ikke.
Kev, du var fantastisk. Du var en bindegal stodder.
Jeg troede, du var lidt vattet, men du kan sgu dit kram.
Dig vil jeg give revanche til hver en tid.
Nu skal vi have en drink. Hvor kan man drikke sig i hegnet?
Jeg står over. Ellers tak.
Sig til, hvis du ombestemmer dig. Jeg bor nede på Holiday Inn.
Kom, knægt.
Hej, drenge. Har I haft en god dag?
Hvad har I lært?
Drenge, kom og sæt på bordet.
- Hej, mor. - Hej, mor.
Hej, hej, hej.
- Må vi rejse os? - Ét stykke broccoli mere.
Lad os sige to.
Smut I bare.
Hej. Hvordan har din dag været?
Den har været lang.
- Og din? - Den var fin nok.
Vi er nødt til at gøre noget.
Vi har brug for en større båd.
Hvad har du besluttet, chef?
At vi skærer ned til ét show. To er stadig for mange.
Drengene må dyste på hverdage og være her tilbage lørdag aften.
Det lyder barskt, men klogt.
Seertallene har ikke været gode, siden Kerry skiftede til WWF.
Jerry ringede igen i morges. Det er et godt tilbud. Du bør overveje det.
Du, far?
Vi har fået et tilbud fra Jerry Jarrett.
Han vil købe os ud.
Jeg forærede dig ikke firmaet, for at du skulle sælge det videre.
Jeg er nødt til at tænke på min familie, far.
Jeg er næsten flad, og vi har brug for et hus. Lejligheden er for lille.
Hvis du sælger, skal du ikke vise dig her igen.
Du er sgu snart 40 år, og du kan stadig ikke klare dig selv.
Jeg har været regnskaberne igennem. De stemmer ikke.
Jeg har aldrig tjent så meget, som der står opført.
Jeg gjorde, som det tilkom mig. Troede du, du boede her gratis?
Du skal fandeme ikke beklikke mig.
En, to, tre! Ja!
Flot, Kerry. Sådan skal det gøres. Tag ved lære af jeres onkel, drenge.
Velkommen hjem, champ. Vi har set alle dine kampe i tv.
- Hej, Pam. Hvor er ungerne? - De sover.
- Hej, mor. - Du kommer sent.
- Hvem er det? - Det er Tania.
Lad mig lige se dig. Du ser stærk ud.
WWF-interkontinentalmester. Den næststørste wrestlingtitel, -
- efter din bror ruinerede vores organisation.
- Får man noget at drikke? - Ja ja. Far, jeg har...
Jeg har en julegave til dig, jeg godt vil give dig nu.
Nej, Kerry. Vi venter til jul.
Men den er så god, og Tania og jeg tager til Mexico i julen.
- Er du ikke hjemme i julen? - Vi fik nogle billige flybilletter.
Og jeg trænger til at slappe af, så hårdt som jeg har knoklet.
Den her...
Den er til dig. Værsgo.
Det er en Smith & Wesson .357 i jubilæumsudgave. Hvad synes du?
Den er flot, min dreng. Tak.
- Vent, du skal da affyre den. - Ikke lige nu.
- Det gør man, når man får en pistol. - Det skal ikke være nu.
- Hvorfor fanden dog ikke? - Kerry, hvad går der af dig?
Fald så ned. Du har en gæst med. Vi må ikke være uforskammede.
Lad os nu spise den gode mad, din mor har slidt med at lave.
Ja.
Ja, okay.
Sig mig en ting. Hvornår får du din kamp om verdensmestertitlen?
Den har din gamle makker Hellwig. Han kan slet ikke måle sig med dig.
Snart, far, snart.
Hej. Hvor er det fedt at være hjemme.
- Godt at se dig. - I lige måde.
- Du ser godt ud. - Det gør du også.
Hold så op.
- Er du okay? - Ja ja.
Jeg har aldrig haft det bedre.
Hallo?
Hej. Godt, du stadig er vågen.
Ja, jeg er vågen. Hvor er du?
På et hotel i Dallas.
Hvorfor er du ikke taget hjem? Er du okay?
Kerry?
Jeg er bange, mand.
Jeg er bange, og jeg kan ikke styre det.
Du må se at få noget hjælp.
Jeg har ondt.
Hele tiden. Jeg er deform, og det er pissehårdt at skjule.
Man ser det ikke i ringen.
De vil ikke forny min kontrakt.
Og jeg skal kun lave houseshows fremover.
De vil ikke have mig længere.
Og jeg har ingen steder at tage hen. Jeg har ingen.
- Hvor er Tania? - Hvem?
- Tania. - Det var ikke noget.
Jeg har brug for nogen. Jeg har brug for en familie.
Så kom og bo hos os.
Det går ikke. Dine drenge skal ikke se mig sådan her.
Så lad os gå ud at spise morgenmad. Eller mor kan lave pandekager til os.
- Jeg vil bare gøre en ende på det. - Nej. Det mener du ikke.
Jo, jeg gør.
Jeg er forbandet. Jeg vil bare gerne dø.
Hvordan kan du sige det til mig efter alt det, der er sket?
Den er i mig nu. Den har krammet på mig.
Kerry...
Fortæl mig, hvor du er, så kommer jeg og henter dig.
Kerry?
- Hallo? - Far...
- Undskyld, jeg ringer så tidligt. - Det er okay. Jeg er oppe.
- Hvor er mor? - Hun sover.
Jeg har lige talt med Kerry. Han har det slemt.
Jeg er bekymret for ham.
Jeg kommer ud til jer. Vi må finde ud af, hvordan vi kan hjælpe ham.
Det er noget, I drenge må løse indbyrdes.
Bare pas på ham. Jeg kommer, så hurtigt jeg kan.
Nej! Kerry!
Kerry, vågn op! Kerry!
Jeg sagde jo, du skulle passe på ham!
Du passede ikke på ham! Du passede ikke på dem!
Det var dig, han ringede til, men du hjalp ham ikke.
Jeg ved ikke, hvad der er på den anden side, -
- men jeg kan ikke blive her. I aften skal jeg gense mine brødre.
Hej!
Bror!
- Hej, brødre! - Der er han jo.
Hej, Mikey.
- Verdensmester i det hinsides. - Langt om længe.
Hvor er Jack Junior?
Du må være min ældste bror, Jackie. Det er godt at møde dig.
Jeg elsker dig, Kerry.
Tak, Kevin. Det ville glæde mig, hvis du fortsatte med at wrestle.
Det er pænt af dig. Jeg har brug for arbejdet.
Du skal vide, at din far sendte bud efter mig.
Han prøvede at skræmme mig fra at købe firmaet af dig.
Han giver aldrig op.
Jeg er glad for, det ikke lykkedes.
Tag dig bare god tid.
Dottie?
Herinde.
Hvad laver du?
Maler.
- Hvad er der til aftensmad? - Jeg har ikke lavet noget.
Jeg er ikke sulten.
Forsigtig, forsigtig!
- Vi vil have pandekager. - Kan man få et "godmorgen"?
Er der noget i vejen, far?
Undskyld. Undskyld, drenge.
I skulle ikke se mig sådan her.
En mand græder ikke. Det må I undskylde.
Du må godt græde, far. Det gør alle mennesker.
Ja, vi græder da tit.
Ved du, hvorfor du er ked af det?
Jeg tror, det er, fordi jeg var en bror engang.
Og det er jeg ikke længere.
- Vi kan være dine brødre, far. - Ja, vi kan være dine brødre.
Tak, drenge. Tak.
Tak...
Tak, drenge.
I 2009 blev Von Erich-familien optaget i WWE Hall of Fame.
De tælles stadig blandt de største familier i wrestlingens historie.
Kevin og Pam har været gift i godt 40 år.
De købte en ranch, hvor hele familien kunne bo sammen.
Alle deres fire børn og 13 børnebørn.
Oversættelse: Henrik Thøgersen Scandinavian Text Service